ब्रह्मसरोवर
ब्रह्मसरोवर भारत के हरियाणा राज्य के थानेसर में स्थित एक सरोवर है जो हिन्दुओं द्वारा अत्यन्त पवित्र माना जाता है। सूर्यग्रहण के अवसर पर यहां विशाल मेले का आयोजन किया जाता है। इस अवसर पर लाखों लोग ब्रह्मसरोवर में स्नान करते हैं। कई एकड़ में फैला हुआ यह तीर्थ वर्तमान में बहुत सुन्दर एवं सुसज्जित बना दिया गया है। कुरूक्षेत्र विकास बोर्ड के द्वारा इसे बहुत दर्शनीय रूप प्रदान किया गया है तथा रात्रि में प्रकाश की भी व्यवस्था की गयी है।
प्रयाग कुम्भ मेला
प्रयाग कुम्भ मेला प्रयाग में प्रति १२ वर्ष बाद लगने वाला कुम्भ मेला है जिसमें लाखों हिन्दू एकत्र होकर गंगा , यमुना और सरस्वती के संगम पर स्नान करते हैं। सन २०१९ के अर्ध कुम्भ में लगभग ५ करोड़ लोग आये जबकि सन २०१३ के महाकुम्भ में ३ करोड़ लोग कुम्भ-स्नान के लिये आये। इस प्रकार ये मेले विश्व में शांतिपूर्ण कार्य के लिये सबसे बड़े मेले (एकत्रीकरण) हैं।